35 
indeholder flest Forsteninger af alle, og en nøjere Gennemsøgen af 
den vil sikkert give endnu flere Arter. Den er funden paa Kysten 
ved Fredskov, N. for Elsehoved paa den sydlige Del af Fyns Østkyst. 
(Hr. Skoleinspektør C. Hammer i Kjøbenhavn har skænket den til 
D. G. U.) 
Nr. 6. En graalig, noget skifret Stenart, rig paa Glaukonit, med 
enkelte Lag opfyldte af Forsteninger, der tildels er sammentrykte, og hvis 
Skaller er forvitrede til et melet Pulver. Strandsten fra Tullebølle 
Sogn midt paa Langeland. 
Nr. 7, 8 og 9 bestaar af en sandet, noget skifret Mergelbjærgart af 
graa Farve med et Anstrøg af lilla. Forsteninger er sjældne. De er 
alle tre fundne ved Flaadet, nær ved Stengade Sø, S. for Tranekjær, 
Langeland. 
Nr. 10. En Blok af samme Stenart som foregaaende, funden i en 
Grusgrav i en Bakke S. for Rudkjøbing. 
Blokkene 1, 4, 7-^10 er alle af en og samme Type; foruden de 
allerede omtalte Blokke er lignende, uden særlige Forsteninger, fundne 
ved Flaadet og ved Bagnkop samt paa Stranden ved Snøde Øre paa 
Østkysten af Langelands Nordende. 
Nogle Blokke af anden Beskaffenhed maa særlig omtales. 
Paa Stengade Strand, Østkysten af Langeland, har man fundet 
en Blok af en noget afvigende Bjærgart. Af Farve er den askegraa, 
meget sandholdig og med kiselholdigt Bindemiddel; den indeholder 
kun ubetydeligt af Kalk. Det er ejendommeligt, at den har en 
Mængde smaa Splinter af Kul. 
En Række Blokke (4 fra Bagnkop og 1 fra Lindø i Lindelse Nor, 
Vestkysten af Langeland) afviger i en anden Retning. De indeholder 
nogle rullede Fragmenter af Kridtforsteninger, Korn af Fosforit 
(Koproliter) samt rigeligt af større Glaukonitkorn. Dette antyder 
en Sammenhæng med det paleocæne Ekinodermkonglomerat. 
Her bør ogsaa omtales en Plade af en meget forsteningsrig Mergel¬ 
kalksten (50 x 30 x 2 cm), funden i Humbleegnen, Sydlangeland og 
foræret til D. G. U. af Hr. Købmand Winther i Rudkjøbing. Pladen 
er næsten opfyldt af Forsteninger, mest Muslinger, Corbula cfr. regul- 
biensis , mellem hvilke en Del andre dog kan skelnes. Mange af 
Forsteningerne er mer eller mindre rullede, nogle Fragmenter saa 
stærkt, at man ikke kan kende deres Oprindelse. Enkelte Stykker 
hidrører dog sikkert fra Ekinodermer. Selve Grundmassen er en 
temmelig tæt, graalig til lillafarvet, sandet Mergelkalksten, der inde¬ 
holder ikke saa lidt Glaukonit og andre mørke Mineralkorn, samt en 
Del af de før omtalte „Koproliter“. 
Af Kridtforsteninger fandtes temmelig mange, i Regelen stærkt 
rullede Eksemplarer af Crania tuberculata og enkelte Bryozoer, ogsaa 
rullede. 
3 * 
